HK Kurbads

HK Kurbads ir Latvijas hokeja klubs no Rīgas, kas spēlē Junioru attīstības hokeja līgā. No 2013. līdz 2020. gadam un 2023.—2024. gada sezonā spēlāja Latvijas hokeja čempionāta virslīgā, bet no 2021. līdz 2023. gadam — Igaunijas čempionātā.

2016.–17. un 2017.—18. gada sezonās HK Kurbads kļuva par Latvijas čempioniem. Līdz 2017. gada vasarai, kad tika uzcelta sava ledus halle Rīgā, kluba mājvieta bija Vidzemes ledus halle Ogrē.

 Vēsture 
200px|thumb|right|Komandas ilggadējais kapteinis Toms Bluks
"HK Kurbads" dibināja Andis Pikāns, Jānis Šīraks un Gints Zviedrītis 1996. gadā kā amatieru komandu. Līdz 2013. gadam komanda spēlēja dažādos amatieru čempionātos, taču tad komanda pieteica savu dalība Latvijas virslīgā. Klubam pievienojās vairāki spēcīgi spēlētāji, kā arī komandas pārcēlās uz jaunu mājvietu Ogrē. Debijas sezonā "Kurbads" uzvarēja regulārajā čempionātā, taču izslēgšanas spēļu finālsērijā zaudēja HS Rīga Prizma.

2014. gadā klubam pievienojās tādi hokejisti kā Rodrigo Laviņš, Aleksandrs Macijevskis. Līdzīgi kā iepriekšējā sezonā, komandai tika izvirzīts mērķis izcīnīt čempiones titulu. Regulāro sezonu tā noslēdza trešajā vietā, taču izslēgšanas kārtā sasniedza finālsēriju, tajā gan piekāpjoties HK MOGO vienībai. Arī 2016. gadā komanda iekļuva Latvijas čempionāta finālā, taču tajā sērijā ar 3—4 zaudēja HK Liepāja. Tā bija pirmā reize Latvijas čempionāta vēsturē, kad čempiona noskaidrošanai bija nepieciešamas visas septiņas sērijas spēles.

2017. gadā ceturto reizi pēc kārtas Kurbads iekļuva finālā. Sērijā atrodoties iedzinējos ar 0—3, komandai tomēr izdevās atspēlēties un ar 4—3 uzvarēt HK MOGO, tādējādi pirmo reizi izcīnot čempiones titulu. Nākamajā sezonā komanda debitēja Kontinentālajā kausā. Kurbads uzvarēja otrās kārtas B apakšgrupā, taču trešajā kārtā palika vienas uzvaras attālumā no iekļūšanas turnīra superfinālā. Trīs gadus pēc kārtas, no 2016. līdz 2018. gadam, HK Kurbads Latvijas kausa izcīņas finālā piekāpās HK MOGO spēlētājiem. 2018. gadā komandai izdevās aizstāvēt pirms gada izcīnītās čempiones titulu, finālsērijā ar 4—0 pieveicot HK Zemgale hokejistus.

Turpmākajās divās sezonās komanda regulāro čempionātu noslēdza otrajā vietā un tai neizdevās aizstāvēt iepriekš izcīnītos čempiones titulus. 2019. gadā Kurbads finālsērijā ar 2—4 piekāpās HK MOGO, savukārt 2020. gadā čempions netika noskaidrots COVID-19 pandēmijas dēļ. 2020. gada martā līdz ar sezonas noslēgumu komandas īpašnieks Andis Pikāns atsauca tās dalību no Latvijas čempionāta, lēmumu pamatojot gan ar finansiālajiem jautājumiem, gan viedokļu nesakritību ar Latvijas hokeja federāciju.

2021. gada vasarā tika apstiprināts, ka gaidāmajā sezonā Kurbads spēlēs Igaunijas čempionātā. Komandas pamatsastāvu veido Junioru attīstības hokeja līgā spēlējošie kluba jaunieši, tādējādi tiem nodrošinot lielāku spēļu praksi. 2023. gadā komanda kļuva par Igaunijas čempioni, un lēma par atgriešanos Latvijas čempionātā.

 Latvijas čempionāta sezonu rezultāti 
Sezona                Punkti  Regulārā sezona  Izslēgšanas spēles  Kapteinis  Rezultatīvākais spēlētājs  Labākais vārtu guvējs13.—14.301935317290681. vietazaudējums finālsērijā, 2—4 (Rīgas "Prizma")   Toms Bluks   Renārs Undelis   Renārs Undelis14.—15.302012716781643. vietazaudējums finālsērijā, 2—4 (HK MOGO)   Toms Bluks   Aleksandrs Macijevskis   Aleksandrs Macijevskis15.—16.301843516274653. vietazaudējums finālsērijā, 3—4 (HK Liepāja)   Toms Bluks   Gatis Gricinskis   Gatis Gricinskis16.—17.301931714483642. vietaizcīna čempiones titulu, 4—3 (HK MOGO)   Toms Bluks   Mārtiņš Gipters   Edgars Lipsbergs17.—18.301724713175593. vietaizcīna čempiones titulu, 4—0 (HK Zemgale)   Toms Bluks   Sandis Zolmanis   Sandis Zolmanis18.—19.3621211215481682. vietazaudējums finālsērijā, 2—4 (HK MOGO)   Toms Bluks   Mārtiņš Cipulis   Mārtiņš Cipulis19.—20.352350717681562. vietatika atceltas  Toms Bluks   Sandis Zolmanis   Lauris Rancevs

 Kontinentālais kauss 
 Sezona Kārta Komanda Rezultāts2017.—18.2. kārta HK Tihi5–2 HK Donbass8–1 HK Narva2–13. kārta Rungsted Ishockey8–4 Minskas "Yunost"2–4 Šefīldas "Steelers"2–42018.—19.2. kārta Agireiri "Vikingar"9–2 Txuri Urdin8–1 HK Donbass2–13. kārta HK Gomeļa2–6 Kekšetau "Arlan"3–4 PSM HK Liona3–2

 Līderi Latvijas čempionātā 
 Komandas visu laiku rezultatīvākie spēlētāji 
Punkti
Vārti
Rezultatīvas piespēles
 Spēlētājs              Toms Bluks  A  195  32  124  156  0,80  Jānis Straupe  U  186  59  79  138  0,74  Aleksandrs Macijevskis  U  83  48  86  134  1,61  Toms Hartmanis  U  168  56  73  129  0,77  Mārtiņš Gipters  A  126  46  71  117  0,93  Sandis Zolmanis  U  91  37  68  105  1,15  Renārs Undelis  U  54  43  51 94 1,74  Mārcis Zembergs  U  174  46  47  93  0,53  Jānis Sprukts  U  90  29  64  93  1,03  Gatis Gricinskis  U 67395089 1,33
 Spēlētājs        Jānis Straupe  U  186  59  Toms Hartmanis  U 16856  Aleksandrs Macijevskis  U 8348  Mārtiņš Gipters  A  126  46  Mārcis Zembergs U 174  46  Renārs Undelis  U  54  43  Gatis Gricinskis  U 6739  Mārtiņš Cipulis  U  92  38  Sandis Zolmanis  U  91  37  Juris Upītis  U  64  37
 Spēlētājs        Toms Bluks  A  195  124  Aleksandrs Macijevskis  U 8386  Jānis Straupe  U 18679  Toms Hartmanis  U 16873  Mārtiņš Gipters  A 12671  Sandis Zolmanis  U 9168  Jānis Sprukts U9064  Renārs Valters  A 13861  Renārs Undelis  U  54  51  Gatis Gricinskis  U 6750

 Kluba spēlētāju rekordi 
 Regulārā sezona 
 Visvairāk gūto vārtu sezonā: Renārs Undelis, 26 (2013.—14.)
 Visvairāk rezultatīvo piespēļu sezonā: Aleksandrs Macijevskis, 34 (2015.—16.)
 Visvairāk gūto punktu sezonā: Renārs Undelis un Aleksandrs Macijevskis, 56 (2013.—14. un 2014.—15.)
 Visvairāk soda minūšu sezonā: Mārcis Zembergs, 94 (18.—19.)
 Visvairāk gūto punktu sezonā, starp aizsargiem: Mārtiņš Gipters, 36 (16.—17.)

 Izslēgšanas kārta 
 Visvairāk gūto vārtu sezonā: Jānis Straupe, 9 (2014.—15.), Juris Štāls un Toms Hartmanis, 9 (2015.-16.)
 Visvairāk rezultatīvo piespēļu sezonā: Aleksandrs Macijevskis, 14 (2015.—16.)
 Visvairāk gūto punktu sezonā: Aleksandrs Macijevskis 19 (2015.—16.)
 Visvairāk soda minūšu sezonā: Koba Jass, 43 (16.—17.)
 Visvairāk gūto punktu sezonā, starp aizsargiem: Renārs Valters, 13 (2015.—16.)

 Līgas apbalvojumi 
Komandas spēlētāji, kas saņēmuši līgas apbalvojumus.

 Labākais vārtsargs
 Uldis Čalpa — 2018

 Labākais aizsargs
 Toms Bluks — 2016
 Toms Bluks — 2017
 Mārtiņš Gipters — 2018
 Mārtiņš Gipters — 2019

 Labākais uzbrucējs
 Aleksandrs Macijevskis — 2015
 Aleksandrs Macijevskis — 2016

 Komandas treneri 
 Aigars Razgals (2013)
 Aigars Cipruss (2014)
 Gints Bisenieks (2014—2015)
 Pēteris Ostošovs (2015—2016)
 Rodrigo Laviņš (2016—2017)
 Pēteris Ostošovs (2017)
 Aleksandrs Macijevskis (2017—2019)
 Andrejs Ignatovičs (2019—2020)
 Toms Bluks (2021—pašlaik)

 Atsauces 

 Ārējās saites 
 Oficiālā mājaslapa
 Eliteprospects.com profils 
 Eurohockey.com profils 

Kategorija:HK Kurbads